tartuNLP/wikipedia-smugri-20251201 huggingface dataset:
BMW 7-sarja (E23)

BMW E23 on BMW 7-sarjan ensimmäisen sukupolven malli, jota valmistettiin vuosina 1977–1986. Se korvasi edeltäneen BMW E3:n. Mallin seuraajaksi tuli BMW E32.
E23 oli ensimmäinen BMW-malli, jossa esiteltiin elinkaarensa aikana useita elektronisiin järjestelmiin ja turvallisuuteen liittyviä varusteita, kuten ajotietokone, huoltovälin ilmaisin, ABS-jarrut ja kuljettajan turvatyyny.
BMW 7-sarja (E23) 1977–1986.
BMW E23 esiteltiin keväällä 1977. 745i-mallia lukuun ottamatta kaikkien mallien moottorina oli aluksi kuusisylinterinen M30, joka periytyi edeltäjästä. Useimmissa malleissa käytettiin polttoaineen ruiskutusjärjestelmää, mutta 728- ja 730-malleissa oli nelikurkkuinen Solex-kaasutin. Ne korvattiin vuonna 1979 polttoaineen ruiskutusjärjestelmällä varustetulla 728i-mallilla. Ensimmäisissä malleissa käytetty ruiskutusjärjestelmä oli mekaaninen Bosch L-Jetronic, myöhemmissä malleissa käytettiin kehittyneempää elektronista Bosch Motronicia. Laajaan lisävarustevalikoimaan kuului muun muassa istuinlämmittimet, sähkösäätöiset istuimet sekä sähköikkunat ja -peilit. ABS-jarrut tulivat varusteeksi vuonna 1979. 
Vuonna 1982 uudistettiin muun muassa puskureita ja levennettiin etusäleikköä. Kuljettajan turvatyynyä alettiin tarjota lisävarusteena keväästä 1985 alkaen. 
Viimeisen valmistusvuoden aikana ainoastaan Pohjois-Amerikan markkinoilla oli saatavana normaalia 7-sarjalaista ylellisempi L7, jossa oli muun muassa ylimääräisiä nahkasomisteita, sähkötoiminen kattoluukku ja monia lisävarusteita, kuten turvatyyny, vakiona. Kaikki L7-mallit oli varustettu neliportaisella automaattivaihteistolla.
SoFi Stadium

SoFi Stadium on amerikkalaisen jalkapallon stadion Inglewoodissa Los Angelesin piirikunnassa Kaliforniassa Yhdysvalloissa. Se on NFL:ssä pelaavien Los Angeles Ramsin ja Los Angeles Chargers -joukkueiden kotikenttä.
Stadionilla pelattiin Super Bowl LVI helmikuussa 2022 ja siellä on tarkoitus pelata vuoden 2026 jalkapallon MM-kisojen otteluita ja vuoden 2028 kesäolympialaisten jalkapalloa, suorittaa niiden jousiammunta, sekä pitää kisojen avajaiset ja päättäjäiset.
Stadionin katsojakapasiteetti on 70 240, mutta sinne saadaan mahtumaan jopa 30 000 lisäkatsojaa tapahtumasta riippuen. Stadionilla on "The Infinity Screen by Samsung" -niminen jättikokoinen, koko stadionin kiertävä Samsung 4K HDR videonäyttö, joka painaa 1 000 tonnia ja jossa on 80 miljoonaa pikseliä. Näytön pinta-ala on 6 503 neliömetriä eli 0,65 hehtaaria ollen täten maailman suurin LED-näyttö. Äänentoistoa hoitaa 260 kaiutinta ja langattomia 5G-yhteyksiä 56 tukiasemaa.
Stadionin rakennuskustannuksiksi arvioidaan lähes viisi miljardia dollaria eli toukokuun 2020 kurssin mukaan noin 4,5 miljardia euroa. Rahoitus on yksityinen ja hankkeen suurin yksittäinen rahoittaja on Los Angeles Ramsin omistaja Stan Kroenke, joka on sijoittanut stadioniin lähes 1,5 miljardia omia rahojaan. Stadionin avajaisten oli määrä olla 26. heinäkuuta 2020, mutta ne siirtyivät COVID-19-pandemian sekä muiden ongelmien vuoksi. Stadion avattiin lopulta 8. syyskuuta 2020.
Beloje (järvi Samolvan pitäjässä, Outovan piiri)

Beloje tai Belskoje tai Nizovskoje () on järvi Luoteis-Venäjällä Pihkovan alueen Outovan piirissä. Järven nimen alkuosa () tarkoittaa "valkoista" ja "Beloje" on järven nimenä melko yleinen. Sen voisi vapaasti suomentaa "Valkijärvi" tai "Valkojärvi".
Maantietoa.
Järvi on 1,2 kilometriä pitkä, 0,7 kilometriä leveä ja sen pinta-ala on 67 hehtaaria. Se sijaitsee Nizovitsyn () kylän pohjoispuolisen suoalueen itäreunassa. Metsäiset tai avonaiset suoalueet määrittävät järven ilmeen täysin. Järvi on autio.
Luontoarvoja.
Järvessä elää ainakin hauki, särki, ahven, kiiski, ruutana, suutari, allikkosalakka ja mutakala. Järven pohja on mutaa, mutta itärannalla on rakennettu hiekkaranta. Rannikko on alavaa suomaata ja lähialueet soistunutta metsämaata.
Vesistösuhteita.
Beloje sijaitsee Želtšan valuma-alueella. Želtša on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. 
Järven pohjoispuolella sijaitsee pieniä suolampia, joiden laskusuunnista ei ole tietoa. Sen valuma-alueen koko on 5,16 neliökilometriä , mikä sisältänee myös ympärivää suomaata. Järven itärannasta lähtee itään päin 850 metriä pitkä laskuoja Belskij (), joka laskee Želtšan tulvatasangon alapäästään maatuneeseen putaaseen. Laskuojassa oli 1970-luvulla säännöstelypato, joka on poistettu käytöstä.
Maz Kanata

Maz Kanata on kuvitteellinen hahmo, joka esiintyy "Tähtien sota" -universumissa. Hän teki ensiesiintymisensä vuonna 2015 elokuvassa "", jossa hahmo oli luotu tietokonegrafiikan ja liikkeenkappauksen avulla. Hahmoa esittää Lupita Nyong’o. Maz Kanata on naispuolinen piraatti, joka on yli 1000 vuotta vanha ja hän omistaa linnan metsäplaneetta Takodanalla.
Esiintymiset.
Elokuvat.
"The Force Awakens".
Elokuvassa "" Han Solo käy vierailemassa Maz Kanatan linnassa Chewbaccan, Reyn, Finnin ja BB-8:n kanssa. Han kertoo Kanatalle, että droidilla on kartta, joka johdattaisi Luke Skywalkerin olinpaikkaan ja se pitäisi viedä Leia Organan luokse. Kanata kuitenkin kieltäytyy ja sanoo, että Hanin itse pitäisi palata Leian luokse. Rey löytää linnan kellarista valosapelia ja näkee karmittavan näyn, jonka jälkeen hän kysyy Kanatalta mikä se oli. Kanata kertoo että valosapeli kuului Luke Skywalkerille ja hänen isälleen, Anakinille, ja se kutsuu nyt häntä. Rey ei kuitenkaan halua olla tekemisissä enää Voiman kanssa. Hän antaa valosapelin Finnille, toivoen tämän varmistavan, että Rey saa sen. Kun Ensimmäinen ritarikunta hyökkäsi hänen linnaan, Kanata neuvoo Finniä käyttämään sapelia aseenan iskusotilaita vastaan.
"The Last Jedi".
Elokuvassa "" Maz Kanata esiintyy elokuvassa hologrammina, jossa hänen nähtiin olevan keskellä tulitaistelua. Hän ehti kuitenkin opastaa Finniä, Poe Dameronia ja Rose Ticoa löytämään mestarikoodinmurtajan Canto Bightista auttamaan Ensimmäisen ritarikunnan jäljittimisen deaktivoimisessa.
"The Rise of Skywalker".
Elokuvassa "" Kanata oli virallisesti liittynyt Vastarintaan heidän uudessa tukikohdassaan Ajan Klossilla ja kehotti selvittämään Exegolin olinpaikan, jotta kuolleeksi luultu Palpatine voitaisiin pysäyttää. Kun Leia tunsi Reyn ja hänen poikansa Kylo Renin taistelevan toisiaan vastaan Kef Birin merikuussa, Kanata huomasi Leian heikkenevän terveyden ja sanoi R2-D2:lle kuinka Leian ainoa tapa pelastaa poikansa pimeältä puolelta oli viimeisetkin jäljellä olevat voimansa. Kun Leia kuoli, Kanata kokoontui yhdessä muiden Vastarinnan jäsenten kanssa suremaan häntä ja sanoi hänelle hyvästit. Kun Vastarinta lähti Exegolille taisteluun Viimeistä ritarikuntaa vastaan, Kanata jäi vahtimaan Leian ruumista. Kun Leian ruumis katosi ja yhtyi Voimaan kun äskettäin kuollut Ben Solo teki saman Exegolilla, Kanata hymyili, tietäen Leian saavuttaneen vihdoin rauhan. Taistelun voiton jälkeen Vastarinta palasi takaisin ja Kanata antoi Chewbaccalle Hanille kuuluneen urheuden mitalin, jota Leia oli pitänyt käsissään ennen kuolemaansa.
Videopelit.
Maz Kanata on pelattava hahmo "issä" ja hän esiintyy tarinatilassa, jossa hän auttaa Han Soloa löytämään hänen etsimää henkilöä.
Zabelskoje (järvi Pihkovan alueella)

Zabelskoje () on järvi Luoteis-Venäjällä Pihkovan alueen Outovan piirissä.
Maantietoa.
Järvi on 3,4 kilometriä pitkä, 0,65 kilometriä leveä ja sen pinta-ala on 1,28 neliökilometriä eli 128 hehtaaria. Se on pohjois-etelä-suuntainen järvi, joka on kapeimmillaan 70 metriä leveä. Järven pohjoisosassa sijaitsee saari, jonka pinta-ala on 0,6 hehtaaria ja jonka pituus on noin 80 metriä. Järven keskisyvyys on 2,3 metriä ja syvänteessä on mitattu 5,4 metriä vettä. Sen ympäristö on metsämaata, jossa esiintyy pieniä soita ja yksi lampi. Eteläpään rannasta työntyy esille 250 metriä pitkä niemi, joka on ilmakuvista päätelleen toisen tulojoen Verhnjaja Belkan suistoaluetta. Samoista ilmakuvista näkyy suiston edessä sarja kalankasvattamon rysiä. Järven molemmilla puolilla kiertää metsäteitä. Jammin () ja Strugi Krasnyjen () välinen maantie 58K-102 ylittää Nižnjaja Belkan sen joenniskan kohdalla. Tien varressa noin kilometrin päässä lännessä sijaitsee lähin kylä Zabelskoje (). Järven eteläpäässä on kiinteää asutusta ja seudun metsästäjillä ja kalastajilla on rannassa rantasauna.
Luontoarvoja.
Järvessä elää ainakin hauki, särki, ahven, lahna, sorva, kiiski, ruutana, suutari, made, törö, säyne, mutakala, salakka, pasuri, rantanuoliainen ja allikkosalakka, sekä jokirapua, jota on kuitenkin vain nimeksi. Järven rannat ovat paikoin jyrkkiä ja matalia. Sen pohja on mutainen, mutta sen rannoilla on hiekkarantoja, jossa pohjan päälle on laskeutunut mutaa. Metsän puut ovat kaatuneet rantaveteen ja niitä voi ajelehtiakin järvellä.
Vesistösuhteita.
Zabelskoje sijaitsee Želtšan valuma-alueella ja sen laskujoki Nižnjaja Belka on Želtšan sivujoki. Želtša laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Itämerellä Suomenlahteen. 
Zabelskojeen tulee ympäristöstä muutama oja. Länsirantaan laskee lyhyt suo-oja järveä suuremmalta kosteikolta ja toinen pikkuoja tulee viereiseltä lammelta. Itärantaan tulee pieni oja pikkusuolta. Suurimmat joet laskevat järven eteläpäähän. Kaakosta päin tulee 13 kilometriä pitkä Studjonka ( ), jolla on ainakin neljä sivuhaaraa. Suurin tulovirtaus saadaan kuitenkin Verhnjaja Belkasta. Joen nimi Nižnjaja Belka voidaan suomentaa "Alinen Belka". Paikalliset käyttävät pääuomasta nimeä Belka joen yläjuoksulta pieneen sivuojaan Dubskojeen () asti, siitä eteenpäin nimeä "Ylinen Belka" () Zabelskojeen asti ja järveltä joensuuhun nimeä "Alinen Belka" eli Nižnjaja Belka . Järven valuma-alueen koko on lähteestä riippuen 192 tai 191 neliökilometriä . Joen suuri valuma-alue tekee järvestä Belkan läpivirtausjärven. Nižnjaja Belkan pituus on 3,5 kilometriä ja se yhtyy Želtšaan kohdassa, joka on 61 kilometriä tämän suistosta yläjuoksulle päin.
Gunnar Olof Hyltén-Cavallius

Gunnar Olof Hyltén-Cavallius (18. toukokuuta 1818 Vislanda – 5. heinäkuuta 1889 Skatelöv) oli ruotsalainen kansatieteilijä, muinaistutkija ja kirjailija. Hän oli Kuninkaallisen kirjaston amanuenssi vuodesta 1839, Kuninkaallisen draamateatterin näyttämötirehtööri vuodesta 1856, Brasilian hovin "chargé d’affaires" eli asiainhoitaja vuodet 1860–1864. Hän kannatti 1867 Ruotsin ensimmäisen kansatieteellisen museon Smålandia-museon perustamista Växjöhön. Artur Hazelius sai siitä herätteen Nordiska museetin perustamiseksi.
Hyltén-Cavallius julkaisi näytelmän "Dackefejden" ja kokoelmateoksia Ruotsin saduston ja historiallisten laulujen alalta ja myös lähdekirjana pitkään käytössä olleen tutkimuksen "Wärend och wirdarne" (1863–1868), joka oli käänteentekevä ruotsalaisen kansanelämän tutkimuksessa.
Constantijn Huygens

Constantijn Huygens (1596–1687) oli alankomaalainen runoilija. Hän palveli Oranian sukua sihteerinä, neuvosherrana ja laskumestarina sekä teki lähettiläänä matkoja Italiaan ja Englantiin. Hän kirjoitti lyyrisiä runoja useilla kielillä, joista latinankieliset koottiin kokoelmaan "Momenta desultoria" (1644), hollanninkieliset kokoelmaan "Korenbloemen" (1658). Hän jätti jälkeensä kirjoittamansa omaelämäkerran "De vita propria" (1817) ja muistelmia "Mémoires" (1883) sekä päiväkirjan "Dagboek" (1884–1885).
Matemaatikko Christian Huygens oli hänen poikansa.
Lintuvaaran koulu

Lintuvaaran koulu on Espoon Suur-Leppävaaran Lintuvaaran kaupunginosassa sijaitseva noin 500 oppilaan suomenkielinen alakoulu (luokka-asteet 1–6). Koulurakennuksen vieressä toimii Lintuvaaran päiväkoti esikoululuokkineen.
Olli Vahteran ja Pekka Pitkäsen suunnittelema alkuperäinen koulurakennus on vuodelta 1956–1957. Myöhemmän (2016) peruskorjauksen ja laajennuksen yhteydessä koulun piha-alue uudistettiin kattavasti. Pihan liikunta- ja leikkimahdollisuuksia on kiitetty. Toisaalta koulun oppilaiden aamuisen saattoliikenteen aiheuttamat ruuhka- ja vaaratilanteet talvisaikaan on nostettu esille päivälehdistössä.
Neuvosherra

Neuvosherra on kuninkaan neuvonantaja, valtaneuvoston jäsen. Ruotsin kuninkaan neuvosherra, "rådsherre", oli 1200–1500-luvulla sellaisen rälssisukuisen ritarin nimitys, joka ilman virkaa toimi kuninkaan henkilökohtaisena neuvonantajana. Hän saattoi saada vastineeksi kuninkaan läänityksen. Myös kokonaisuutena näitä ilman vakinaista virkaa toimivia neuvoantajia nimitettiin neuvosherroiksi. 1200–1350-luvulla neuvosherraa sanottiin myös kuninkaan neuvokseksi ("kungs råd"), ja 1602 nimitykseksi tuli valtaneuvos ("riksråd").
Sauli Perälä

Sauli Perälä (s. 19. heinäkuuta 1975) on suomalainen teatterikapellimestari, muusikko ja musiikintekijä. Hän on toiminut myös musiikin lehtorina (2002–2013), Pohjan miehet -mieskuoron taiteellisena johtajana (2004–2012), sotilasmuusikkona Pohjanmaan ja Satakunnan sotilassoittokunnissa sekä freelance-muusikkona, sovittajana ja musiikintekijänä eri kokoonpanoissa. Perälä on säveltänyt musiikkia eri produktioihin Vaasan kaupunginteatterissa, lisäksi hän on tehnyt laulusarjan "Ajan henki" -mieskuorolle sekä muita lauluja eri yhteyksiin. 
Perälä soittaa pohjalaisessa Rehupiikles-huumorirockyhtyeessä taiteilijanimellä Pauno Sivula. 
Teatterikapellimestarina hän on työskennellyt Wasa Teaterissa ja Vaasan kaupunginteatterissa, jossa hän on toiminut kiinnitettynä kapellimestarina vuodesta 2013. 
Perälä on opiskellut musiikkikasvatusta Jyväskylän yliopistossa (1996–2002) ja täydentänyt musiikkiopintojaan Piteån musiikkikorkeakoulussa Ruotsissa. Lisäksi hän on opiskellut orkesterinjohtoa Jorma Panulan johdolla.
Vuonna 2024 Perälä oli ehdokkaana vuoden musiikkiteatterintekijäksi työstään kapellimestarina Vaasan kaupunginteatterissa.
Leptocypris

Leptocypris on seeprakalojen heimoon (Danionidae) kuuluva afrikkalainen särkikalasuku. Nämä ovat pieniä kaloja, alle 12 cm pitkiä. Suvusta tunnetaan yhdeksän lajia:
Kanaranbarili

Kanaranbarili ("Barilius canarensis") on seeprakalojen (Danionidae) heimoon kuuluva makean veden kalalaji. Sen kuvasi tieteelle Thomas C. Jerdon vuonna 1849.
Laji kasvaa yleensä korkeintaan 15 senttimetrin mittaiseksi. Sitä tavataan endeemisenä eli kotoperäisenä Intiasta. Lajia pidetään myös akvaariossa. Kansainvälinen luonnonsuojeluliitto IUCN on luokitellut lajin erittäin uhanalaiseksi.
Kirsi Asikainen

Kirsi Marja Helena Asikainen (s. 18. maaliskuuta 1957 Nurmes) on suomalainen näyttelijä. Asikainen valmistui teatteritaiteen maisteriksi Tampereen yliopiston näyttelijäntyön laitokselta vuonna 1985. Hän on toiminut näyttelijänä lukuisissa erilaisissa tehtävissä. Asikainen on kiinnitettynä näyttelijänä Vaasan kaupunginteatterissa.
Ketjureaktio (kinetiikka)

Ketjureaktio on kemiallinen reaktio, joka etenee ketjumekanismilla eli ketjun eri vaiheissa olevat alkeisreaktiot toistuvat monta kertaa. Esimerkkejä ovat polymerointi tai alkaanin pyrolyysi Ketjureaktioille on tyypillistä, että se alkaa radikaalin muodostumisella ja jatkuu kunnes joku muu reaktio kuluttaa radikaalin konsentraation olemattomaksi. 
Vedyn ja bromin välinen reaktio on ketjureaktio. Sille voidaan kirjoittaa kokonaisreaktioksi:
&lt;chem&gt;H_2 + Br_2 -&gt; 2HBR&lt;/chem&gt;
Kokeellisesti on toteennäytetty, että sen kinetiikka noudattaa nopeuslakia:
formula_1
Tämän perusteella kyseessä ei ole alkeisreaktio, mutta se on selitettävissä niiden avulla.
Ketjureaktion mekanismi.
Ketjureaktio on pilkottavissa eri vaiheisiin ja niiden kriittinen tarkastelu selvittää kokeellisesti päätellyn nopeuslain taustan. Bromiradikaalit (so. bromiatomit) muodostuvat ketjureaktion alussa (initiaatio) verrattain hitaasti esim. termisen dissosiaatioreaktion (sidoksen katkeaminen) seurauksena, koska reaktion aktivoitumisenergia on suuri. Muodostuneet Br-atomit reagoivat hyvin nopeasti vedyn kanssa muodostaen H-atomeja. Nämä taas reagoivat bromin kanssa tuottaen Br-atomeja uudestaan. Tämä vaihe on propagaatio ja se voi toistua useita kertoja. Tässä ketjureaktiovaiheessa atomi toimii ns. ketjunkantajana. Lopulta ketju katkeaa kun ketjunkantajat reagoivat keskenään terminaatio-vaiheessa muodostaen pysyvän tuotteen. Esimerkin ketjureaktion eri vaiheet kirjoitettuna erillisinä alkeisreaktioina (M on ns. puskurikaasu; atomien reagoidessa keskenään muodostuu energisesti virittynyt välituote, jonka ylimääräenergia siirtyy törmäyksessä puskurikaasumolekyylille jotta pysyvä tuote voi muodostua):
(1)formula_2&lt;chem&gt;M + Br_2 -&gt; 2Br + M&lt;/chem&gt;formula_2initiaatio (alkuvaihe)
(2)formula_2&lt;chem&gt;Br + H_2 -&gt; HBR + H&lt;/chem&gt;formula_2propagaatio (ketjun jatkuminen) 
(3)formula_2&lt;chem&gt;H + Br_2 -&gt; HBR + Br&lt;/chem&gt;formula_2propagaatio (ketjun jatkuminen)
(4)formula_2&lt;chem&gt;H + HBr -&gt; H_2 + Br&lt;/chem&gt;formula_2inhibiitio (estyminen)
(5)formula_2&lt;chem&gt;M + 2Br -&gt; Br_2 + M&lt;/chem&gt;formula_2terminaatio (päättyminen)
Ketjureaktion alkeisreaktioille voidaan kirjoittaa nopeuslait ja välituotteina oleville [H]:lle ja [Br]:lle sovelletaan vakiotilaoletusta seuraavasti:
formula_12
formula_13
Näistä yhtälöistä saadaan:
formula_14
Vastaavasti Br-atomin konsentraation muutokselle voidaan kirjoittaa:
formula_15
Sijoittamalla tähän yhtälöön formula_16-lausekeen oikea puoli saadaan vakiotilaolosuhteissa
formula_17
Tämän avulla voidaan ratkaista formula_16-lausekkeesta formula_19 vakiotilaolosuhteissa:
formula_20
Kokeellisesti todettu [HBr] muuttuminen ajan funktiona on selitettävissä seuraavasti:
formula_21
Tämä pätee kun
formula_22 ja formula_23
Tästä nopeuslaista voidaan todeta, että [HBr] hidastaa reaktionopeutta ja sen hidastavaa vaikutusta voidaan pienentää lisäämällä [Br2]:ta reaktioon. Nämä ilmiöt on todettavissa reaktioissa (4) ja (1).
Ketjureaktion tarkastelu.
Valituista alkeisreaktioista, joilla ketjureaktio on selitetty, on todettava:
formula_25
Turkoosibarili

Turkoosibarili ("Barilius malabaricus") on seeprakalojen (Danionidae) heimoon kuuluva makean veden kalalaji. Se kasvaa yleensä korkeintaan 9,1 senttimetrin mittaiseksi. Lajia tavataan luonnonvaraisena ainoastaan Intiasta.
Opsaridium

Opsaridium on seeprakalojen (Danionidae) kuuluva yksinomaan Afrikasta tavattava kalasuku, johon luetaan seuraavat 12 lajia:
Barilius signicaudus

Barilius signicaudus on seeprakalojen (Danionidae) heimoon kuuluva makean veden kalalaji. Se kasvaa yleensä korkeintaan 9,7 senttimetrin mittaiseksi. Lajia tavataan luonnonvaraisena ainoastaan Thaimaasta.
Paula Varis

Paula Varis (s. 9. maaliskuuta 1979 Rautjärvi) on suomalainen pukusuunnittelija. Koulutukseltaan hän on taiteen maisteri (Aalto-yliopiston taiteiden ja suunnittelun korkeakoulu, lavastustaiteen laitos, 2012).
Varis on toiminut pukusuunnittelijana teattereissa sekä televisiotuotannoissa. Lisäksi hän on suunnitellut puvustuksia tanssiproduktioihin, lyhytelokuviin sekä musiikkivideoihin. Varis on työskennellyt freelancer-pukusuunnittelijana vuodesta 2001 alkaen. Hänen suunnittelemiaan teatteripuvustuksia on nähty mm. Tampereen Työväen Teatterissa, Rovaniemen Teatterissa, Kouvolan Teatterissa, Ahaa Teatterissa sekä vapaissa ryhmissä. Televisiotuotantoja Varis on suunnitellut Yleisradiolle vuosina 2012–2018.
Paula Varis aloitti työt Vaasan kaupunginteatterin kiinnitettynä pukusuunnittelijana 16.3.2020.
Cañon City

Cañon City on kaupunki Coloradon osavaltiossa Yhdysvalloissa. Sen väkiluku oli vuoden väestönlaskennassa 16 400. Cañon City on Fremontin piirikunnan väkiluvultaan suurin paikkakunta. 
Cañon Cityn pormestari on Ashley Smith.
Väestö.
Kaupungin asukkaista 86,2 prosenttia on valkoisia ja 10,5 prosenttia latinalaisamerikkalaisia. 99,7 prosenttia asukkaista on Yhdysvaltain kansalaisia. Kaupungin väestön keski-ikä on 44 vuotta.
Barilius caudiocellatus

Barilius caudiocellatus on seeprakalojen (Danionidae) heimoon kuuluva makean veden kalalaji. Se kasvaa yleensä korkeintaan 8,6 senttimetrin mittaiseksi. Lajia luonnonvaraisena ainoastaan Kiinasta. Kansainvälinen luonnonsuojeluliitto IUCN on luokitellut lajin puutteellisesti tunnetuksi.
Raiamas

Raiamas on seeprakalojen (Danionidae) heimoon kuuluva Afrikasta ja Aasiasta tavattava kalasuku, johon luetaan seuraavat 17 lajia:
Xiaoxianchun

Keisarinna Xiaoxianchun (28. maaliskuuta 1712 − 8. huhtikuuta 1748), mantšulaisesta reunustetun keltaisen lippukunnan Fuca -klaanista, oli Qianlong-keisarin puoliso. Hän oli keisaria yhden vuoden nuorempi. 
Elämä.
Perhetausta.
Keisarinna Xiaoxianchunin henkilökohtaista nimeä ei ole kirjattu historiaan. 
Kangxin aikakausi.
Tuleva keisarinna Xiaoxianchun syntyi kiinalaisen kuukalenterin toisen kuukauden 22. päivänä Kangxin 51. hallintovuonna, gregoriaanisen kalenterin mukaan 28. maaliskuuta 1712. 
Yongzhengin aikakausi.
Rouva Fuca meni 3. syyskuuta 1727 naimisiin Honglin, Yongzhengin neljännen pojan kanssa, ja hänestä tuli hänen ensisijainen puolisonsa. Hän muutti Ikuisen kevään palatsiin Kielletyn kaupungin länsiosaan. Hän synnytti 3. marraskuuta 1728 Honglin ensimmäisen tyttären, joka kuoli ennenaikaisesti 14. helmikuuta 1730. 9. elokuuta 1730 hän synnytti Honglin toisen pojan, Yonglianin, joka kuoli ennenaikaisesti 23. marraskuuta 1738. 31. heinäkuuta 1731 Fuca synnytti Honglin kolmannen tyttären, Kurunin prinsessa Hejingin. 
Qianlongin aikakausi.
Yongzheng kuoli 8. lokakuuta 1735, ja Honglista tuli hänen seuraajansa, Qianlong-keisari. Rouva Fucasta tuli 23. tammikuuta 1738 keisarinna, sillä hän oli keisarin ensisijainen puoliso. 
"Qingshi gao" kuvailee keisarinnaa arvostetuksi ja hyveelliseksi ihmiseksi. Hän huolehti Qianlongista ja palatsin muista ihmisistä, ja suoritti roolinsa keisarinnana hyvin. Keisari ylisti ja suosi häntä. Sanotaan myös, että rouva Fuca ei halunnut käyttää rahaa omaksi hyväkseen. Korujen sijaan hän käytti hiuksissaan tekokukkia. Qianlong kertoi hänelle kerran tarinan siitä, kuinka mantšut olivat liian köyhiä valmistaakseen pussukoita kankaasta ja joutuivat tyytymään peurannahkaan. Keisarinna teki hänelle välittömästi yhden, mikä kosketti Qianlongia. Hän valmisti keisarille myös muita pussukoita. 
Rouva Fuca otti tehtävänsä vakavasti, mitä tuli kungfutselaisiin rituaaleihin. Palatsissa asuvien naisten johtajana hän valvoi keisarin muita puolisoja rituaalien aikana. Yksi näistä oli silkinviljelyä koskeva riitti, jota keisarinna johti. Kyseistä riittiä oli harjoitettu Zhou-dynastiasta lähtien, ja se palautettiin vähitellen Qianlong-keisarin hallinnon aikana. Tätä riittiä varten rakennettiin vuonna 1742 silkinviljelysalttari. Vuonna 1744 valmistettiin uusi viljelysalttari, pääosin keisarinnan kehotuksesta. Samana vuonna hänestä tuli ensimmäinen keisarinna Qing-dynastian aikana, joka johti palatsin naisia henkilökohtaisesti riittien aikana. Koko riitti maalattiin neljälle rullalle vuonna 1751 rouva Fucan muistoksi. 
Keisarinna synnytti 27. toukokuuta 1746 keisarin seitsemännen pojan, Yongcongin, joka kuoli ennenaikaisesti 29. tammikuuta 1748. Samana vuonna Qianlongin eteläisten tarkastusmatkojen aikana hän sairastui vakavasti ja kuoli lopulta 8. huhtikuuta. Hänet siirrettiin 2. joulukuuta 1752 Itäisten Qing -hautojen Yu-mausoleumiin. Sanotaan, että Qianlong vieraili hänen haudallaan usein ja oli surunmurtama elämänsä loppuun saakka.
Antras (Ariège)

Antras on Ranskan kunta. Sen väkiluku oli 65 vuonna 2017. Se sijaitsee Etelä-Ranskassa Ariègen departementissa. Kunnan pormestari on Marc Woiry.
F-liiga

F-liiga on Suomen salibandyn pääsarja. Siihen kuuluvat erillisinä sarjoina miesten F-liiga ja naisten F-liiga.
F-liiga perustettiin toukokuussa 2020. Miesten Salibandyliiga ja Naisten Salibandyliiga yhdistettiin saman brändin alle ja nimettiin uudelleen. Uuden nimen F-kirjain viittaa salibandyn englanninkieliseen nimeen "floorball" sekä sanoihin "Finland" (englantia, ’Suomi’) ja "falcon" (englantia, ’haukka’).
F-liigan toimitusjohtaja Kimmo Nurmisen mukaan uudistuksen tarkoitus on saada Suomen salibandylle enemmän kansainvälistä näkyvyyttä ja arvostusta. Brändiuudistuksen yhteydessä liiga myös kasvattaa englanninkielistä viestintäänsä ja pyrkii saamaan pelit näkymään myös Suomen rajojen ulkopuolella.
Barilius dogarsinghi

Barilius dogarsinghi on seeprakalojen (Danionidae) heimoon kuuluva makean veden kalalaji. Sen kuvasi tieteelle Sunder Lal Hora vuonna 1921.
Laji kasvaa yleensä korkeintaan 8,5 senttimetrin mittaiseksi. Sitä tavataan endeemisenä eli kotoperäisenä Intiasta. Kansainvälinen luonnonsuojeluliitto IUCN on luokitellut lajin vaarantuneeksi.
Appy

Appy on Ranskan kunta, joka sijaitsee Etelä-Ranskassa Ariègen departementissa. Sen väkiluku oli 25 vuonna 2017. Kunnan pormestari on Yves Huez.
Punalakkitimali

Punalakkitimali ("Malacopteron magnum") on kerttutimaleihin kuuluva lintulaji. Lajia tavataan Kaakkois-Aasiasta.
Koko ja ulkonäkö.
Punalakkitimali voi kasvaa 18–20 cm pitkäksi. Sukupuolet muistuttavat toisiaan ulkonäöltään. Punalakkitimalin pää on väriltään lukuun ottamatta punaruskeaa päälakea ja mustaa niskaa. Rinta on harmaa ja vatsa on valkoinen harmain raidoin. Linnun selkä ja siivet ovat tumman ruskeat.
Levinneisyys ja elinympäristö.
Punalakkitimalia tavataan Thaimaasta, Malesiasta ja Sumatran sekä Borneon saarilta. Lajin elinympäristöä ovat alankojen ainavihannat kosteat metsät. Lintu liikkuu usein sekaparvissa metsien keskikerroksissa ja syö hyönteisiä. Punalakkitimalikantaa uhkaa metsien hakkuusta johtuva elinympäristön väheneminen ja se luokitellaan silmälläpidettäväksi lajiksi.
Rasbora

Rasbora on seeprakalojen heimoon (Danionidae) kuuluva Afrikassa ja Aasiassa tavattava kalasuku. Sen tyyppilaji on pisterasbora ("Rasbora cephalotaenia"). "Rasbora"-sukuun luetaan seuraavat 87 lajia:
Arabaux

Arabaux on Ranskan kunta, joka sijaitsee Etelä-Ranskassa Ariègen departementissa. Sen väkiluku oli 76 vuonna 2017. Kunnan pormestari on Michel Rouch.
Barilius mesopotamicus

Barilius mesopotamicus on seeprakalojen (Danionidae) heimoon kuuluva makean veden kalalaji. Sen kuvasi tieteelle Lev Berg vuonna 1932.
Laji kasvaa yleensä korkeintaan seitsemän senttimetrin mittaiseksi. Sitä tavataan Iranista, Irakista ja Turkista. Kansainvälinen luonnonsuojeluliitto IUCN on luokitellut lajin elinvoimaiseksi.
Urve

Urve on virolainen naisen etunimi. Se on luontoaiheinen nimi, joka merkitsee ’urpua’ eli lehtipuun nupulla olevaa tai puhjennutta kukintoa. Virossa Urven nimipäivää vietetään 25. toukokuuta.
Urve-nimeä käytetään jonkin verran myös Viron ulkopuolella. Digi- ja väestötietoviraston mukaan se on vuoteen 2020 mennessä ollut Suomessa etunimenä noin 130 naisella.
Xiaoyichun

Keisarillinen jalo puoliso Ling tai keisarinna Xiaoyichun (23. lokakuuta 1727 – 28. helmikuuta 1775) mantšulaisesta Weigiya-klaanista oli Qianlong-keisarin puoliso. Hän oli keisaria 16 vuotta nuorempi. Hän oli ainoa han-kiinalainen, josta tuli Qing-dynastian keisarinna.
Elämä.
Perhetausta.
Keisarinna Xiaoyichunin henkilökohtaista nimeä ei ole kirjattu historiaan. Hän oli syntyjään han-kiinalainen.
Yongzhengin aikakausi.
Tuleva keisarillinen jalo puoliso Ling tai keisarinna Xiaoyichun syntyi kiinalaisen kuukalenterin yhdeksännessä kuun yhdeksäntenä Yongzhengin hallintokauden viidentenä vuonna, joka on gregoriaanisen kalenterin mukaan 23. lokakuuta 1727.
Qianlongin aikakausi.
Ei tiedetä, milloin Rouva Wei saapui Kiellettyyn kaupunkiin ja hänestä tuli Qianlong-keisarin hovineiti. Vuonna 1745 hänelle myönnettiin arvonimi "jalosukuinen rouva". 9. joulukuuta 1745 hänet ylennettiin "keisarillinen jalkavaimo Lingiksi" ja 20. toukokuuta 1749 "puoliso Lingiksi". Hän synnytti 10. elokuuta 1756 keisarin seitsemännen tyttären, Kurunin prinsessa Hejingin ja 31. elokuuta 1757 Qianlongin 14. pojan, Yonglun, joka kuoli ennenaikaisesti 3. toukokuuta 1760. 17. elokuuta 1758 hän synnytti keisarin yhdeksännen tyttären, Heshuon prinsessa Hegen.
3. helmikuuta 1760 hänestä tuli "jalosukuinen puoliso Ling". Hän synnytti 13. marraskuuta 1760 keisarin 15. pojan Yongyanin ja 13. tammikuuta 1763 hänen 16. poikansa, joka kuoli ennenaikaisesti 6. toukokuuta 1765.
28. heinäkuuta 1765 hänet ylennettiin "keisarilliseksi jalosukuiseksi puolisoksi". Hän synnytti keisarin 17. pojan Yonglinin 17. kesäkuuta 1766.
Qianlong-keisarin toinen keisarinna Hoifa-Nara, kuoli 19. elokuuta 1766. Hän ei nimittänyt ketään puolisoistaan uudeksi keisarinnaksi. Rouva Wei, jolla oli korkein asema Qianlongin puolisoiden joukossa, oli vastuussa keisarillisesta haaremista ja toimi "tosiasiallisena" keisarinnana. Hän oli mukana Qianlong-keisarin matkoilla Taivuorelle, Jeholiin ja Jangtse-joen eteläpuolella sijaitseville alueille.
Rouva Wei kuoli 28. helmikuuta 1775. Hänelle myönnettiin postuumisti arvonimi "keisarillinen jalosukuinen puoliso Lingyi" 12. maaliskuuta 1775, ja hänet siirrettiin 19. marraskuuta Itäisten Qing-hautojen Yu-mausoleumiin. Yu-mausoleumin ryöstön jälkeen vuonna 1928 paljastettiin, että hänen jäännöksensä olivat hyvin säilyneet.
Jiaqingin aikakausi.
Qianlong luopui vallastaan 9. helmikuuta 1796 ja Yongyan nimitettiin Jiaqing-keisariksi. Kun keisari Qianlong ilmoitti seuraajastaan, hän nimitti rouva Wein postuumisti keisarinna Xiaoyiksi. Qianlongin kuoleman jälkeen 7. helmikuuta 1799, Jiaqing-keisari kunnioitti äitiään antamalla tälle arvonimen keisarinna Xiaoyichun.
Toni Ikola

Toni Ikola (s. 14. heinäkuuta 1976 Raisio) on suomalainen näyttelijä. Hän on käynyt koulut Halikossa. Ikola on valmistunut vuonna 1994 ajoneuvon kuljettajaksi Salon ammattikoulusta. Armeijan hän on suorittanut vuonna 1995. Ikola on harrastanut musiikkia eri yhtyeissä Salossa vuosia ennen teatteriuran käynnistymistä. Hän aloitti teatterin tekemisen vuonna 1999 Salon teatterissa, jossa näytteli vuosien varrella useissa eri rooleissa. Ikola on myös näytellyt useissa Salon seudun kesäteattereissa. 
Ikola aloitti Vaasan kaupunginteatterissa avustajana vuonna 2009, ja näyttelijäharjoittelijana vuosina 2011–2013. Vuodesta 2013 Ikola on työskennellyt Vaasan kaupunginteatterin kiinnitettynä näyttelijänä. 
Ikola on näytellyt häjy Hietasen roolin elokuvassa "Härmä". Televisiosarja "Kimmon" toisella kaudella Ikola esitti kahdessa jaksossa päähenkilön työkaveria autokaupassa.
Opsarius

Opsarius on seeprakalojen heimon (Danionidae) aasialainen kalasuku, jossa on kahdeksan lajia:
Barilius huahinensis

Barilius huahinensis on seeprakalojen (Danionidae) heimoon kuuluva makean veden kalalaji. Sitä tavataan luonnonvaraisena ainoastaan Thaimaasta.
All in My Head (Flex)

All in My Head (Flex) on yhdysvaltalaisen tyttöbändin Fifth Harmonyn musiikkikappale, jolla vierailee myös yhdysvaltalaisräppäri Fetty Wap. Sen julkaisivat Epic Records ja Syco Records Fifth Harmonyn toisen, 7/27-studioalbumin toisena singlenä 31. toukokuuta 2016. Kappaleen ovat sanoittaneet kaikki Fifth Harmonyn jäsenet yhdessä Fetty Wapin, Stargaten, Benny Blancon, Skye Sweetnamin, Tory Lanezin, Sir Nolanin, Julia Michaelsin, Brian Garcian, Mad Cobran, Clifton Dillonin, Richard Foulksin, Herbert Harrisin, Leroy Romansin, Sly Dunbarin, Brian Thompsonin sekä Handel Tuckerin kanssa. Kappaleen tuotannosta vastasivat puolestaan Stargate, Garcia sekä Victoria Monét (sanat.). "All in My Head (Flex)" on lajityypiltään reggae-trap kappale jota on ehostettu synteillä, lyömäsoittimilla ja kitaralla. Kappale sisältää mukaelman Mad Cobran vuonna 1995 julkaisemasta kappaleesta "Flex". Kappaleen musiikkivideon ohjasi Director X ja se julkaistiin Fifth Harmonyn vevo-kanavalla 23. kesäkuuta 2016. Video kuvattiin Kalifornian Malibussa 17. toukokuuta 2016.
"All in My Head (Flex)" oli kaupallisesti kohtalainen menestys, sen päästyä Yhdysvaltain Billboard Hot 100-listan sijalle 24., jonka lisäksi se pääsi singlelistan neljänkymmenen parhaan joukkoon Australiassa, Irlannissa, Isossa-Britanniassa, Kanadassa ja Uudessa-Seelannissa. Fifth Harmony on esittänyt kappaleen livenä muun muassa televisiosarjan Dancing with the Stars 22. tuotantokauden finaalissa sekä iHeart Radion Honda Stagellä 13. kesäkuuta 2016.
Toukkabarbit

Toukkabarbit (Paedocyprididae) on pieni kaakkoisaasialainen särkikalojen heimo, josta tunnetaan kolme lajia yhdessä suvussa "Paedocypris". Ne ovat pienimpiä tunnettuja kaloja, aikuisina noin senttimetrin mittaisia.
Toukkabarbien suku ja lajit kuvattiin tieteellisesti vasta 2000-kymmenluvulla. Ne luettiin alkujaan seeprakaloihin (Danioninae), mutta sittemmin erotettu omaksi heimokseen molekyylituntomerkkien perusteella.
Huixian

Keisarillinen jalosukuinen puoliso Huixian (1711 – 25. helmikuuta 1745), mantšulaisesta keltaisen lippukunnan Gaogiya-klaanista, oli Qianlong-keisarin puoliso. 
Elämä.
Perhetausta.
Keisarillisen jalosukuisen puoliso Huixianin henkilökohtaista nimeä ei ole kirjattu historiaan. Hän oli syntyjään han-kiinalainen. 
Yongzhengin aikakausi.
Ei tiedetä, milloin Gaosta tuli Honglin, Yongzhengin neljännen pojan hovineiti ja sittemmin rouva. Hänet ylennettiin 4. huhtikuuta 1734 toissijaiseksi puolisoksi. 
Qianlongin aikakausi.
Yongzheng keisari kuoli 8. lokakuuta 1735, ja Honglista tuli hänen seuraajansa, Qianlong-keisari. 
Rouva Gaolle myönnettiin 23. tammikuuta 1738 arvonimi "jalosukuinen puoliso". Koska hän oli ainoa nainen keisarillisessa haaremissa, jolla oli kyseinen arvonimi, hänelle ei annettu erikseen nimeä jolla erottaa hänet keisarin muista puolisoista. 
Rouva Gao sairastui vakavasti 23. helmikuuta 1745, ja Qianlong ylensi hänet "keisarilliseksi jaloksukuiseksi puolisoksi". Gao ei kuitenkaan pystynyt osallistumaan ylennysseremoniaan, sillä hän kuoli kaksi päivää sen jälkeen kun keisari oli ilmoittanut päätöksestään. Hänet siirrettiin Itäisten Qing-hautojen Yu-mausoleumiin 1752.
Liepājan raitioliikenne

Liepājan raitioliikenne on raitiotiejärjestelmä, joka toimii Latvian Liepājassa ja jota liikennöi Liepājas tramvajs, jolla on 70 työntekijää. Nykyisen kaksiraiteisen raitiolinjan pituus on 7,9 km. 
Historia.
Baltian maiden ensimmäinen sähköraitiotie avattiin Liepājaan 26. syyskuuta 1899. Herbrand valmisti ensimmäiset yhdeksän Saksan Kölnin kalustoon perustuvaa raitovaunua. Ensimmäinen raitiolinja rakennettiin Karostaan. 
1903.
Vuonna 1903 Herbrandilta tilattiin kuusi uutta raitiovaunua, jotka saivat numerot 10-16. 
1904.
Keskustan Liela ielalle rakennettu kaksisuuntainen raitiolinja valmistui. 
1940-luvulla.
Toisen maailmansodan jälkeen vanhoihin Herbrandin raitiovaunuihin vaihdettiin itse tehdyt korit. 18.3.1941 palkattiin ensimmäinen rahastajatar vuoden 1899 jälkeen (Anna Cekuse). Yhtiö alkoi käyttää kolminumeroista numerointia ja raitiovaunujen numeroiden alkuun tuli 1. Vuodesta 1949 vuoteen 1956 Liepājassa valmistettiin muutamia Kaliningradin vaunuihin perustuvia itse koritettuja raitiovaunuja. 
1957.
Vuonna 1957 Liepājaan hankitiin kahdeksan Gothan T57-raitiovaunua, jotka saivat numerot 125-132. 
1960-luvulla.
Liepājaan toimitettiin kymmenen uutta Gothan T59E-raitiovaunua (139-148) vuonna 1961. Vuonna 1962 ostettiin kahdeksan uutta Tatra T2 -raitiovaunua, jotka saivat numerot 149-156. 
1974.
Liepājan raitioteillä matkusti 12 miljoonaa matkustajaa vuodessa. 
1990-luvulla.
EuroAWK rakensi uudet mainostelineelliset raitiovaunupysäkit. 
2007.
Liepājassa pohdittiin laajasti raitiolinjan laajentamista Ezerkratsin alueelle. Liikennöitsijän lippuvalikoimaan tuli uusi tekstiviestilippu, joka kehitettiin yhteistyössä riikalaisen Citycredit-yhtiön kanssa. 
2013.
Ezerkrastsin raitiolinja valmistui. 
2018.
Vuonna 2018 tilattiin optio mukaan lukien 12 KONCAR NT2300 -matalalattiaraitiovaunua. Toimitukset alkavat suunnitelmien mukaan syyskuussa 2020. 
Kalusto.
Nykyiseen kalustoon kuuluu 16 Tatra KT4 -raitiovaunua. Osa niistä on Liepājaan uutena toimitettua KT4SU-tyyppiä ja osa KT4D-tyyppiä, jota ostettiin käytettynä Saksan Cottbusista, Gerasta ja Erfurtista. Lisäksi kalustoon kuuluu saksalainen raitiokiskojen puhdistusvaunu, joka on valmistettu vuonna 1954 ja on mallin ainut käytössä oleva kappale maailmassa.
Urpu (nimi)

Urpu on suomalainen etunimi, joka useimmiten on naisennimi. Digi- ja väestötietoviraston mukaan se on vuoteen 2020 mennessä ollut Suomessa etunimenä noin 140 naisella. Urpu-nimisiä miehiä on tilastoitu alle 15. 
Nimen pohjana on luontoaiheinen sana "urpu", joka tarkoittaa lehtipuun nupulla olevaa tai puhjennutta kukintoa. Urpu-nimeä on käytetty myös Urpon kutsumamuotona, ja tällöin sen lähtökohtana voi pitää latinan Urbanusta. 
Urpu-nimeä on mahdollista taivuttaa kahdella tapaa: "Urpu : Urpun" tai "Urpu : Urvun".
That’s My Girl

That’s My Girl on yhdysvaltalaisen tyttöbändin Fifth Harmonyn musiikkikappale. Sen julkaisivat Epic Records ja Syco Music yhtyeen toisen, 7/27-studioalbumin kolmantena ja viimeisenä singlenä 27. syyskuuta 2016. Tämä on samalla yhtyeen viimeinen singlejulkaisu, jolla esiintyy yhtyeen koko alkuperäinen kokoonpano, Cabellon lähdettyä soolouralle joulukuussa 2016. Kappaleen ovat sanoittaneet Tinashe sekä sen tuottajat Alexander Kronlund ja Lukas Loules. "That’s My Girl" on lajityypiltään R&amp;B-kappale, jossa on elementtejä myös elektropopista ja sen sanat kertovat naisten vaikutusmahdollisuuksien lisäämisestä, rohkaisemisesta sekä feministisestä vaikuttamisesta. Kappaleen musiikkivideon ohjasi Hannah Lux Davis ja se julkaistiin 19. syyskuuta 2016. Video kuvattiin Kalifornian autiomaassa.
"That’s My Girl" oli kaupallisesti kohtalainen menestys, sen päästyä singlelistan viidenkymmenen parhaan joukkoon Brasiliassa, Irlannissa, Isossa-Britanniassa ja Skotlannissa. Yhtyeen kotimaassa Yhdysvalloissa kappaleen paras saavutus oli Billboard Hot 100-listan sija 73. Fifth Harmony esitti kappaleen ensimmäisen kerran livenä vuoden 2016 American Music Awardsissa 20. marraskuuta 2016. Sen jälkeen he ovat esittäneet kappaleen muun muassa FunPopFun Festivalilla 17. tammikuuta 2017.
Audi 100 (C2)

Audi 100 C2 (Typ 43) on Audi 100:n toisen sukupolven malli, jota valmistettiin vuosina 1976–1982. Se korvasi edeltäneen C1-mallin ja seuraajaksi tuli C3. Yhdysvalloissa autoa myytiin Audi 5000 -nimisenä.
Audi 100 C2 (1976–1982).
Toisen sukupolven Audi 100 esiteltiin vuonna 1976 neliovisena sedanina. Sen rinnalle tuli vuoden 1977 alussa kaksiovinen sedan, jonka myynti oli kuitenkin vähäistä. Saman vuoden elokuussa esiteltiin täysin uutena korimallina 100-mallisarjassa viisiovinen hatchback-malli Avant.
Ensimmäisenä tuotantoautona maailmassa Audi 100:aan oli saatavana viisisylinterinen bensiinimoottori. Se oli 2,1-litrainen ja varustettu polttoaineen ruiskutusjärjestelmällä, mutta vuodesta 1978 lähtien kyseistä moottoria sai myös pienitehoisempana kaasutinversiona. Samana vuonna saataville tuli myös viisisylinterinen dieselmoottori.
Vuonna 1979 malli sai uuden etupuskurin, uudet ajovalot, joiden vilkunlasit olivat kirkkaat ja aiempaa suuremmat takavalot.
Your Type

Your Type on kanadalaisen laulajan-lauluntekijän Carly Rae Jepsenin musiikkikappale. Sen julkaisivat 604 Records, Schoolboy Records sekä Interscope Records hänen kolmannen, E·MO·TION-studioalbumin kolmantena ja viimeisenä singlenä 9. marraskuuta 2015. Kappaleen ovat sanoittaneet Jepsen, Wayne Hector, Tavish Crowe, sekä sen tuottajat Rami Yacoub ja Carl Falk. "Your Type" on lajityypiltään 1980-luvun musiikista inspiroitu synthpop-kappale, joka kertoo yksipuolisesta rakkaudesta. Kappaleen musiikkivideon ohjasi Gia Coppola ja se julkaistiin 3. marraskuuta 2015.
"Your Type" oli kaupallisesti huono menestys, sen päästyä singlelistalle ainoastaan Belgiassa. Tämän lisäksi kappale on päässyt artistin kotimaassa Kanadassa radiolistalle. Jepsen on esittänyt kappaleen livenä muun muassa Pekingissä 1. toukokuuta 2015 sekä Late Night with Seth Meyersissä 26. tammikuuta 2016.
Xiaojingxian

Keisarinna Xiaojingxian (28. kesäkuuta 1681 − 29. lokakuuta 1731), mantšulaisesta täyskeltaisen lippukunnan Ula Nara -klaanista, henkilökohtaiselta nimeltään Duoqimuli, oli Yongzheng-keisarin puoliso. Hän oli keisaria kolme vuotta nuorempi. 
Elämä.
Kangxin aikakausi.
Tuleva keisarinna Xiaojingxian syntyi kiinalaisen kuukalenterin viidennen kuun 13. päivänä Kangxin 20. hallintovuonna, gregoriaanisen kalenterin mukaan 28. kesäkuuta 1681. 
Vuonna 1691 Ula Nara meni naimisiin Yinzhenin, Kangxin neljännen pojan kanssa, ja hänestä tuli hänen ensisijainen puolisonsa. Hän synnytti 17. huhtikuuta 1697 Yinzhenin ensimmäisen pojan, Honghuin, joka kuoli ennenaikaisesti 7. heinäkuuta 1704. 
Yongzhengin aikakausi.
Kangxi kuoli 20. joulukuuta 1722 ja Yinzhenistä tuli hänen seuraajansa, keisari Yongzheng. Rouva Ula Narasta tuli keisarinna 28. maaliskuuta 1723, sillä hän oli keisarin ensisijainen puoliso. 
Keisarinna kuoli 29. lokakuuta 1731 ja hänet siirrettiin Läntisten Qing-hautojen Tai-mausoleumiin. Yongzheng ei nimittänyt ketään muista puolisoistaan keisarinnaksi rouva Ula Naran kuoleman jälkeen.
Lost Frequencies

Lost Frequencies (oikelta nimeltään Felix De Laet, s. 30. marraskuuta 1993 Bryssel, Belgia) on belgialainen DJ-tuottaja.
Hän nousi suuren yleisön tietoon vuonna 2014 kappaleella "Are You With Me", jonka lisäksi hänet tunnetaan myös vuonna 2015 julkaisemastaan kappaleesta "Reality". Artistin kertoman mukaan hänen toiminimensä "Lost Frequencies" (suom. "kadotetut taajuudet") on peräisin siitä kun hän käytti kadotetuiksi taajuuksiksi kutsumiaan kappaleita miksausten tekoon.
Diskografia.
Singlet.
Pääartistina
Vierailevana artistina
Promosinglet
Beautiful Life

Beautiful Life on belgialaisen DJ-tuottajan Lost Frequenciesin musiikkikappale, jolla vierailee myös ruotsalaisartisti Sandro Cavazza. Sen julkaisi Armada Music digitaalisesti ladattavana singlenä 3. kesäkuuta 2016. Kappaleen ovat sanoittaneet Felix De Laet, Cavazza sekä Janne Kask, joista ensimmäinen myös tuotti sen. Kappaleen musiikkivideo julkaistiin Lost Frequenciesin YouTube-kanavalla singlen julkaisupäivänä. Video kuvattiin Ibizalla ja sillä käydään läpi nostalgian konseptia sekä kykyä kokea merkittävä hetki menneisyydestä.
"Beautiful Life" oli kaupallisesti valtava menestys artistin kotimaassa Belgiassa, jossa se pääsi sekä Flanderin että Vallonian singlelistojen kärkeen. Kappale sai kohtalaista menestystä myös muualla, sen päästyä singlelistan viidenkymmenen parhaan joukkoon Espanjassa, Ranskassa ja Saksassa. Lisäksi se on myynyt Alankomaissa yksinkertaista ja Belgiassa kaksinkertaista platinaa.
Beckerin koulu

Beckerin koulu on eteläsavolaisen Kangasniemen kunnassa toimiva alakoulu (luokka-asteet 3-6). 
Oppilaitostilastoissa Beckerin koulun oppilaat on tilastoitu yhdessä Kalliolan koulun (alkuopetus esikoulusta lähtien) kanssa nimellä Kirkonkylän koulu. Vuonna 2018 (2016) Kirkonkylän koulua kävi Kangasniemellä yhteensä 201 (202) peruskoulun oppilasta.
Alive (Krewellan kappale)

Alive on yhdysvaltalaisen elektronisen tanssimusiikin tuottajatiimin Krewellan musiikkikappale. Se julkaistiin alun perin heidän ensimmäisen, Play Hard EP-levyn kolmantena singlenä 18. kesäkuuta 2012, mutta se uudelleenjulkaistiin maaliskuussa 2013. Se on mukana myös heidän vuonna 2013 julkaisemalla Get Wet-debyyttistudioalbumilla. Kappaleen ovat sanoittaneet Jahan Yousaf, Yasmine Yousaf, Kris Trindl, Nathan Lim sekä Jake Udell ja sen tuotti Rain Man. Kappaleen musiikkivideo julkaistiin Vimeossa 5. joulukuuta sekä YouTubessa ja vevossa 18. joulukuuta 2012.
"Alive" oli kaupallisesti kohtalainen menestys Kanadassa ja Yhdysvalloissa, joissa se pääsi singlelistan sijalle 50. ja 32. Lisäksi se on myynyt platinaa Yhdysvalloissa.
Velino (järvi Pihkovan alueella)

Velino () on järvi Luoteis-Venäjällä Pihkovan alueen Outovan piirissä.
Maantietoa.
Järvi on 2,6 kilometriä pitkä, 1,5 kilometriä leveä ja sen pinta-ala on 1,6 neliökilometriä eli 160 hehtaaria. Sen keskisyvyys on 5,7 metriä ja sen syvänteessä on 16,7 metriä vettä. Se sijaitsee Peipsijärven alangolla Želtšajoen uomassa lähellä Jammin () kirkonkylää. Järven länsipäässä on kolme lahtea, joiden välissä sijaitsee kaksi selvästi erottuvaa niemeä. Järven ympäristö on metsämaata, jota asutus on paikoittain ottanut omakseen. Pohjoisin lahti kääntyy pohjoiseen ja sen pohjukassa sijaitsee kylä Orehovtsy (). Kylän asutusta on myös suurimmalla niemellä ja toisaalla pohjoisrannalla. Järven itäosan pohjoisrantaan ulottuu Dolgojen puolella sijaitseva kylä Ozera ( ), jonka vastarannalla sijaitsee Pyhän Neitsyt Marian suojelukirkko (). Kylien kautta kulkee järven pohjoispuolella Remdan niemimaalle johtava tie.
Luontoarvoja.
Järvessä elää ainakin hauki, särki, ahven, lahna, kuha, salakka, pasuri, sorva, kiiski, suutari, ruutana, säyne, made, mutakala, rantanuoliainen, törö, seipi, toutain, turpa, simppu, vimpa, ankerias, muikku ja siika, sekä jokirapua, jota on kuitenkin vain nimeksi. Järven pohja on hiekkapohjaa, jonka päälle on kerrostunut mutaa. Rannat ovat hiekka ja rannoilla makaa vedessä sinne kaatuneita puita. Rannat ovat yleensä alavat, mutta paikoitellen ne myös viettävät jyrkkänän veteen.
Vesistösuhteita.
Velino sijaitsee Želtšan valuma-alueella ja se on Želtšan läpivirtausjärvi. Želtša laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Itämerellä Suomenlahteen. 
Kartoissa Velinolle on merkitty kolme tulo-ojaa ja saavat kaikki alkunsa järvistä. Yksi järvi on koillispuolella sijaitseva Zasušene (), jonka laskuoja on 2,5 kilometriä pitkä. Toinen oja virtaa Orehovtsyn läpi tuoden etelään Ploskojen () ja pienen Dolgojen () vedet. Kolmas oja kuuluu kylän pikkulammelle. Suurin osa järveen tulevasta vedestä on peräisin järven yläpuoliselta Želtšan valuma-alueelta, jonka koko on lähteestä riippuen 986 tai 779,3 neliökilometriä . Kun tästä vähentää edellisen järven Dolgojen valuma-alueen koon, tulee järven lähialueen pinta-alaksi 7,1 neliökilometriä. Želtša jatkaa laskuaan Velinosta 22 kilometriä Peipsijärvelle Remdan lahteen.
Samsung Gear Sport

Samsung Gear Sport on Samsungin valmistama älykello, joka tuli markkinoille vuonna 2017. 
Lisätietoja.
Gear Sport vastaanottaa puhelimen ilmoituksia, puheluita ja tekstiviestejä. Kello näyttää myös tarkan sijainnin GPS:ää hyväksi käyttäen. Kellossa on noin 17 valmista urheilulajia, kuten pyöräily ja kävely.
Vestan temppeli (Tivoli)

Vestan temppeli on antiikin aikainen temppelin raunio Tivolin kaupungissa Italiassa. Se sijaitsee kaupungin muinaisella keskuskukkulalla lähellä Villa Gregorianaa ja sen vesiputouksia. 
Rakennuksen historiaa.
Temppeli on rakennettu todennäköisesti viimeisellä ajanlaskun alkua edeltäneellä vuosisadalla. On epäselvää, mille jumaluudelle temppeli on omistettu. Sitä kutsutaan Vestan temppeliksi koska se muistuttaa Roomassa olevaa Vestan temppeliä. Se voi olla pyhitetty myös Tiburnukselle, kaupungin suojelijasankarille, tai kaupungin omalle sibyllalle.
Temppelin rakennutti tai korjautti Lucius Gellius. Hänen nimensä löytyy temppelin arkkitraavista. Temppeli rakennettiin tiilistä rakennetulle korokkeelle joka päällystettiin travertiinilohkareilla. Temppelin cellaan johtaa ovi ja siinä on kaksi ikkunaa. Cellaa ympäröi aikoinaan kahdeksantoista korinttilaista pylvästä, joista jäljellä on kymmenen. 
Temppeli välttyi täydelliseltä tuholta siksi, että sitä ryhdyttiin käyttämään kirkkona. Silloin sen nimi oli "Santa Maria della Rotonda". Kristilliset lisäykset rakennelmaan tuhoutuivat jo 1500-luvulla. Antoine Desgodetz tutki temppelin jäännöksiä ja julkaisi asiaa käsitelleen teoksensa vuonna 1682. Myös Piranesi ja Giuseppe Vasi kävivät piirtämässä temppeliä ja tekivät sitä esittäviä kaiverruksia. 
Kuuluisuutta temppeli alkoi saavuttaa 1800-luvulla, jolloin sen näkeminen oli osa "Grand Touria". Luonnonkauniilla paikalla ollut temppeli ikuistettiin moniin maalauksiin ja piirroksiin.
Johan Gabriel Martin

Johan Gabriel Martin (8. heinäkuuta 1787 Hauho – 29. syyskuuta 1855) oli suomalainen virkamies, joka toimi Yleisen revisionioikeuden ylikomissaarina. 
Martinin vanhemmat olivat notaari Fredrik Gabriel Martinius ja Anna Katarina Lundbeck. Hän opiskeli Hämeenlinnan triviaalikoulussa ja tuli ylioppilaaksi Turussa vuonna 1801. Hän oli Uudenmaan ja Hämeen läänin lääninkonttoristi vuodesta 1803, vt. lääninkamreeri vuodesta 1809, varalääninkamreeri vuodesta 1811 ja hallituskonseljin sotilastoimituskunnan kamreeri vuodesta 1812. Turun ja Porin läänin lääninkamreerina Martin toimi vuodesta 1815 ja senaatin valtiovaraintoimituskunnan kamreerina 1816–1842 sekä samalla apulaisesittelijäsihteerinä 1823–1824. Hän sai kamarineuvoksen arvon 1826 ja valtioneuvoksen arvon 1841. Yleisen revisionioikeuden ylikomissaarina Martin toimi 1842–1852. 
Martinin puoliso oli vuodesta 1815 Karolina Margareta Almqvist (k. 1866). Hänen tyttärensä Nina Lucia Martin avioitui vuonna 1842 Fredrik Paciuksen kanssa.